סופיה ליליס

סופיה ליליס (באנגלית: Sophia Lillis; נולדה ב-13 בפברואר 2002) היא שחקנית קולנוע וטלוויזיה אמריקאית, המוכרת בעיקר מתפקידה בתור בוורלי מארש (אנ') בסרט "זה" (2017) ובהמשכו "זה: חלק 2" (2019), בתור ננסי דרו בסרט "ננסי דרו והבית המסתורי" (2019) ובתור גרטל בסרט "גרטל & הנזל" (2020).

 קריירה 
ליליס הופיעה לראשונה בסרט הקולנוע "37" בשנת 2016. היא שיחקה בתפקיד משנה בהפקה הבימתית של ג'ולי טיימור של המחזה "חלום ליל קיץ" מאת ויליאם שייקספיר, שצולמה בהופעה חיה.

תפקיד הפריצה של ליליס היה בשנת 2017, כששיחקה בתפקיד ראשי, בסרט האימה "זה", עיבוד לרומן של סטיבן קינג באותו השם. את הסרט ביים אנדי מושיאטי, שיחקו בו בין היתר ג'יידן מארטל, פין וולפהארד ויאט אולף, ביל סקושגורד, ג'ק דילן גרייזר, ג'רמי ריי טיילור, ושוזן ג'ייקובס. על תפקידה הייתה מועמדת לפרס בחירת הנוער לשנת 2018 בקטגוריית "הפריצה הנבחרת בסרט" ולפרס סאטורן. מאוחר יותר באותה שנה, היא גילמה את אחד מילדיהם של קריסטן בל ודאקס שפרד בקליפ של סיה לשיר Santa's Coming for Us.

בשנת 2018 הופיעה ליליס במיני סדרת הטלוויזיה "חפצים חדים" של HBO, בה גילמה את הגרסה הצעירה של קמיל פריקר, בגילומה של איימי אדמס בבגרותה. בשנת 2019, ליליס כיכבה בתור המתבגרת ננסי דרו בעיבוד הקולנועי של האחים וורנר, "ננסי דרו והבית המסתורי". בעוד שהסרט זכה לביקורות מעורבות עד חיוביות, הופעתה של ליליס זכתה לשבחים. מאוחר יותר ב-2019, היא שחזרה את תפקידה בתור בוורלי מארש בסרט "זה: חלק 2".

בשנת 2020, ליליס גילמה את גרטל בסרט האימה "גרטל & הנזל", עיבוד מחודש של המעשייה הנזל וגרטל. הסרט הכניס 22 מיליון דולר ברחבי העולם מול תקציב של 5 מיליון דולר וזכה לביקורות חיוביות בדרך כלל מהמבקרים. בחודש שלאחר מכן, ליליס שיחקה בתפקיד הראשי בסדרה המקורית של נטפליקס, "זה מה שחסר לי עכשיו". מאוחר יותר באותה שנה, היא הופיעה עם פול בטאני וקולטון ראיין בסרט הקולנוע "דוד פרנק", שהוקרן בבכורה באמזון פריים בנובמבר 2020.

ליליס לוהקה לתפקיד לצד נעמי ווטס בסרט "The Burning Season" של קלייר מקארתי. היא לוהקה גם לסרט הקולנוע "Before I Sleep". במרץ 2021, פורסם שליליס לוהקה לתפקיד בסרט הקולנוע "מבוכים ודרקונים: כבוד בין גנבים".

ליליס לוהקה לתפקיד לצד סקרלט ג'והנסון וטום הנקס, לסרטו של וס אנדרסון "אסטרואיד סיטי", שייצא לאקרנים במהלך ב-2023.

 פילמוגרפיה 
 קולנוע 
 שנה סרט תפקיד הערות 2016 37 דבי ברנשטיין 2017 זה בוורלי מארש (אנ') 2019 ננסי דרו והבית המסתורי ננסי דרו זה: חלק 2 בוורלי מארש הצעירה (אנ') 2020 דוד פרנק בת' בלדסו גרטל & הנזל גרטל2023 אסטרואיד סיטישלי מבוכים ודרקונים: כבוד בין גנבים דוריקTBAThe Burning SeasonסיליהTrap HouseThe Thicket

 טלוויזיה 
 שנה סדרה תפקיד הערות 2012 עקרות בית אמיתיות מניו יורקעצמה 2018 חפצים חדים קמיל פריקר הצעירה מיני סדרה 2020 זה מה שחסר לי עכשיו סידני נובאק תפקיד ראשי; 7 פרקים Acting for a Cause הלן פרק: "Jane Eyre"2025The Chair Companyנטלי טרוספרתפקיד ראשי; 8 פרקיםהכל באשמתהקארי פינץ'2026זה: ברוכים הבאים לדריבוורלי מארשהופעת אורח

 סרטים קצרים 
 שנה סרט תפקיד הערות 2013 The Lipstick Stain אדי 2016 The Garden לוק 2017 Tiny Mammals סופיה

 קישורים חיצוניים 

 הערות שוליים 

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאיות שנולדו ב-2002
קטגוריה:אמריקאים שנולדו ב-2002